CELEX: 62020TB0163
Language: ro
Date: 2020-05-25 00:00:00
Title: Cauza T-163/20 R și T-163/20 R II: Ordonanța președintelui Tribunalului din 25 mai 2020 – Isopix/Parlamentul („Măsuri provizorii – Contracte de achiziții publice de servicii – Prestare de servicii fotografice – Cerere de suspendare a executării – Inadmisibilitate vădită parțială a acțiunii principale – Inadmisibilitate – Urgență – Fumus boni juris – Evaluare comparativă a intereselor”)

27.7.2020   
            
            
               RO
            
            
               Jurnalul Oficial al Uniunii Europene
            
            
               C 247/15
            
         
      Ordonanța președintelui Tribunalului din 25 mai 2020 – Isopix/Parlamentul
      (Cauza T-163/20 R și T-163/20 R II)
      („Măsuri provizorii - Contracte de achiziții publice de servicii - Prestare de servicii fotografice - Cerere de suspendare a executării - Inadmisibilitate vădită parțială a acțiunii principale - Inadmisibilitate - Urgență - Fumus boni juris - Evaluare comparativă a intereselor”)
      (2020/C 247/23)
      Limba de procedură: franceza
      
         Părțile
      
      
         Reclamantă: Isopix SA (Ixelles, Belgia) (reprezentanți: P. Van den Bulck și J. Fahner, avocați)
      
         Pârât: Parlamentul European (reprezentant: K. Wójcik și E. Taneva, agenți)
      
         Obiectul
      
      Cereri întemeiate pe articolele 278 și 279 TFUE și având ca obiect, în cauza T-163/20 R, suspendarea executării actului Parlamentului din 24 martie 2020 prin care reclamanta este informată că oferta sa pentru contractul de achiziții publice COMM/DG/AWD/2019/854 nu a fost reținută, iar contractul în cauză a fost atribuit unui alt ofertant, precum și obligarea Parlamentului de către Tribunal la prezentarea raportului de analiză a ofertelor și, în cauza T-163/20 R II, suspendarea executării actului Parlamentului din 17 aprilie 2020 prin care reclamanta este informată că oferta sa pentru contractul de achiziții publice COMM/DG/AWD/2019/854 a fost respinsă pentru motivul că nu îndeplinea criteriile de selecție privind capacitatea financiară și economică.
      
         Dispozitivul
      
      
                  1)
               
               
                  Suspendă executarea Deciziei Parlamentului European din 24 martie 2020 prin care Isopix SA este informată că oferta sa pentru contractul de achiziții publice COMM/DG/AWD/2019/854 nu a fost reținută, iar contractul în cauză a fost atribuit unui alt ofertant.
               
            
                  2)
               
               
                  Dispune comunicarea de către Parlament către Isopix a raportului de analiză a ofertelor în versiunea sa neconfidențială.
               
            
                  3)
               
               
                  Respinge ca inadmisibilă cererea de măsuri provizorii din cauza T-163/20 R II.
               
            
                  4)
               
               
                  Revocă Ordonanțele din 3 aprilie 2020, Isopix/Parlamentul (T-163/20 R), și din 22 aprilie 2020, Isopix/Parlamentul (T-163/20 R II).
               
            
                  5)
               
               
                  Cererea privind cheltuielile de judecată se soluționează odată cu fondul.